Saksan liittopäivät
Vaalit

Edustajat valitaan neljän vuoden välein. Äänioikeus on kaikilla 18 vuotta täyttäneillä Saksan kansalaisilla.
Puolet edustajista valitaan vaalipiireittäin ja puolet puolueiden vaalilistoilta. Jokaisella äänestäjällä on kaksi ääntä. Toisen hän käyttää vaalipiriissään henkilökohtaiseen ehdokkaaseen. Jokaisen 299 vaalipiirin voittaja valitaan suoraan liittopäiville. Toisella äänellä äänestäjä valitsee vaalilistan. Puolueen on ylitettävä viiden prosentin äänikynnys tai saatava vähintään kolme suoraa edustajaa, jotta lista menee läpi. Jos puolue saa esimerkiksi ääniä kymmeneen paikkaan ja siltä menee neljä edustajaa suoraan läpi, sen listalta valitaan liittopäiville kuusi edustajaa. Vaalijärjestelmästä johtuen edustajien kokonaismäärä vaihtelee. Vuoden 2013 vaaleissa valittiin 631 edustajaa. Liittopäivävaaleissa äänioikeus on kaikilla Saksan kansalaisilla, jotka ovat täyttäneet 18. Rekisteröitymistä ei vaadita. Äänestää voi paikan päällä tai kirjeitse. Äänioikeutetuilla on kaksi ääntä, joista toinen annetaan oman vaalipiirin ehdokkaalle ja toinen puolueelle. Annettujen äänten ei tarvitse osua yksi yhteen puolueen ja ehdokkaan kanssa. Eniten ehdokkaille annettuja ääniä saaneet nousevat suoraan liittopäiville. Puolueelle annetut äänet vaikuttavat osavaltion listavaaleihin, joista nousee sen verran ehdokkaita liittopäiville kuin mitä puolue saa ääniä. Molemmat äänet annetaan samalla vaalilipukkeella.
Saksassa noudatetaan 5 % äänikynnystä eli puolueen tulee saada vähintään 5 % annetuista äänistä, jotta se saa ensimmäisen ehdokkaan läpi. Tästä kynnyksestä tehdään poikkeus etnisiä vähemmistöjä (tanskalaiset, friisit, romanit ja sorbit) edustavien puolueiden kohdalla. Schleswig-Holsteinin friisejä ja tanskalaisia edustava Südschleswigscher Wählerverband saikin vaaleissa yhden paikan liittopäiville, vaikka puolue sai vain 0,1 % kaikista äänistä.
| Paikkamäärät Saksan liittopäivillä> Liittopäivät | Paikkamäärät Saksan liittopäivillä> Vaalikausi | Paikkamäärät Saksan liittopäivillä> Paikkoja | Paikkamäärät Saksan liittopäivillä> Vasemmisto1 | Paikkamäärät Saksan liittopäivillä> SPD | Paikkamäärät Saksan liittopäivillä> Liittouma 90/Vihreät2 | Paikkamäärät Saksan liittopäivillä> FDP | Paikkamäärät Saksan liittopäivillä> CDU/CSU3 | Paikkamäärät Saksan liittopäivillä> AfD | Paikkamäärät Saksan liittopäivillä> muut | Paikkamäärät Saksan liittopäivillä> DP |
| --- | --- | --- | --- | --- | --- | --- | --- | --- | --- | --- |
| 1. liittopäivät | 1949–1953 | 402 | – | 131 | – | 52 | 139 | – | 634 | 17 |
| 2. liittopäivät | 1953–1957 | 487 | – | 151 | – | 48 | 243 | – | 305 | 15 |
| 3. liittopäivät | 1957–1961 | 497 | – | 169 | – | 41 | 270 | – | – | 17 |
| 4. liittopäivät | 1961–1965 | 499 | – | 190 | – | 67 | 242 | – | – | – |
| 5. liittopäivät | 1965–1969 | 496 | – | 202 | – | 49 | 245 | – | – | – |
| 6. liittopäivät | 1969–1972 | 496 | – | 224 | – | 30 | 242 | – | – | – |
| 7. liittopäivät | 1972–1976 | 496 | – | 230 | – | 41 | 225 | – | – | – |
| 8. liittopäivät | 1976–1980 | 496 | – | 214 | – | 39 | 243 | – | – | – |
| 9. liittopäivät | 1980–1983 | 497 | – | 218 | – | 53 | 226 | – | – | – |
| 10. liittopäivät | 1983–1987 | 498 | – | 193 | 27 | 34 | 244 | – | – | – |
| 11. liittopäivät | 1987–1990 | 497 | – | 186 | 42 | 46 | 223 | – | – | – |
| 12. liittopäivät | 1990–1994 | 662 | 17 | 239 | 8 | 79 | 319 | – | – | – |
| 13. liittopäivät | 1994–1998 | 672 | 30 | 252 | 49 | 47 | 294 | – | – | – |
| 14. liittopäivät | 1998–2002 | 669 | 36 | 298 | 47 | 43 | 245 | – | – | – |
| 15. liittopäivät | 2002–2005 | 603 | 2 | 251 | 55 | 47 | 248 | – | – | – |
| 16. liittopäivät | 2005–2009 | 614 | 54 | 222 | 51 | 61 | 226 | – | – | – |
| 17. liittopäivät | 2009–2013 | 622 | 76 | 146 | 68 | 93 | 239 | – | – | – |
| 18. liittopäivät | 2013–2017 | 631 | 64 | 193 | 63 | – | 311 | – | – | – |
| 19. liittopäivät | 2017–2021 | 709 | 69 | 1526 | 67 | 80 | 246 | 90 | 56 | – |
| 20. liittopäivät | 2021– | 736 | 39 | 206 | 118 | 92 | 197 | 79 | 5 | – |
1 edeltäjät PDS (1990–2005) ja Vasemmistopuolue. PDS (2005–2007)

2 edeltäjät Vihreät (1983–1990), Liittouma 90 (1990–1994) ja Liittouma 90/Vihreät (1994-)

3 CDU ja CSU muodostavat vaaliliittouman, joten ne eivät kilpaile keskenään

4 BP 17 paikkaa, KPD 15 paikkaa, WAV 12 paikkaa, DZP 10 paikkaa, DKP-DRP 5 paikkaa, SSW 1 paikka ja sitoutumattomat 3 paikkaa

5 GB/BHE 27 paikkaa ja DZP 3 paikkaa

6 AfD- ja SPD-puolueista irtautuneet itsenäiset edustajat.